Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviKSI arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun direktiivin 85/611/ETY muuttamisesta yhteissijoitusyritysten sijoitusten osalta - Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2001/0686 lopull. - COD 1998/0243 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun direktiivin 85/611/ETY muuttamisesta yhteissijoitusyritysten sijoitusten osalta - KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 1998/0243 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun direktiivin 85/611/ETY muuttamisesta yhteissijoitusyritysten sijoitusten osalta 1. TAUSTAA Komissio toimitti 17. heinäkuuta 1998 Euroopan parlamentille ja neuvostolle ehdotuksen Euroopan parlamentin ja neuvoston direktiiviksi [1] arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun direktiivin 85/611/ETY [2] muuttamisesta yhteissijoitusyritysten sijoitusten osalta. [1] KOM (1998) 449 lopullinen (EYVL C 280, 9.9.1998, s. 6). [2] EYVL L 375, 31.12.1985, s. 3. Direktiivi sellaisena kuin se on muutettuna direktiivillä 2000/64/EY (EYVL L 290, 17.11.2000, s. 27). Talous- ja sosiaalikomitea antoi lausuntonsa 361. täysistunnossaan 24. ja 25. helmikuuta 1999. [3] Euroopan keskuspankki antoi neuvoston pyynnöstä lausunnon 16. maaliskuuta 1999. [4] [3] EYVL C 116, 28.4.1999, s. 44. [4] EYVL C 285, 7.10.1999, s. 9. Euroopan parlamentti antoi 17. helmikuuta 2000 ensimmäisessä käsittelyssä lainsäädäntöpäätöslauselmansa [5], joka sisälsi 24 tarkistusta komission ehdotukseen. [5] EYVL C 339, 29.11.2000, s. 220, esittelijä: Olle Schmidt. Komissio hyväksyi 30. toukokuuta 2000 muutetun ehdotuksen [6], jossa otettiin huomioon parlamentin ja talous- ja sosiaalikomitean kuulemisen tulokset. [6] KOM(2000)329 lopullinen (EYVL C 311 E, 31.10.2000, s. 302). Neuvosto vahvisti yhteisen kannan [7] 5. kesäkuuta 2001. [7] EYVL C 297, 23.10.2001, s. 35. Komissio antoi 28. kesäkuuta 2001 tiedonannon Euroopan parlamentille [8] neuvoston yhteisestä kannasta. [8] SEC(2001)1003 lopullinen. Euroopan parlamentti äänesti 23. lokakuuta 2001 toisessa käsittelyssä yhden tarkistuksen yhteiseen kantaan. 2. EHDOTUKSEN TARKOITUS Ehdotuksen pääasiallisena tarkoituksena on edistää yhdenmukaistamisesta hyötyvien yhteissijoitusyritysten osuuksien rajatylittävää myyntiä ja nykyaikaistaa yhteissijoitusyritysten sijoitustekniikkaa tuottojen kasvattamiseksi ja kilpailukyvyn parantamiseksi. Tavoitteeseen pyritään ulottamalla vapaus myydä osuuksia kaikkialla unionissa yhteissijoitusyrityksiin, jotka sijoittavat tiettyihin muihin rahoitusvälineisiin kuin varsinaisiin siirtokelpoisiin arvopapereihin, esimerkiksi toisen yhteissijoitusyrityksen osuuksiin, rahamarkkinavälineisiin, pankkitalletuksiin ja rahoitusjohdannaisiin. Uusilla avoimuussäännöillä varmistetaan sijoittajien riittävä tiedonsaanti. Tämä ehdotus kuuluu rahoituspalveluiden toimintasuunnitelmaan [9] yhdessä rahastoyhtiöiden sääntelyä ja yksinkertaistettujen tarjousesitteiden käyttöönottoa [10] koskevan yhteisen ehdotuksen kanssa. Toimintasuunnitelma on määrä saada päätökseen vuoteen 2005 mennessä. [9] KOM(1999)232, 11.5.1999. [10] Komission alustava ehdotus (KOM(1998) 451 lopullinen) ja muutettu ehdotus (KOM(2000) 331 lopullinen): EYVL C 311 E, 31.10.2000, s. 273. Neuvoston yhteinen kanta: EYVL C 297, 23.10.2001, s. 10. 3. KOMISSION LAUSUNTO PARLAMENTIN TARKISTUKSISTA Euroopan parlamentti hyväksyi toisessa käsittelyssä yhden tarkistuksen (tarkistus 3) neuvoston yhteiseen kantaan. Komissio hyväksyy tämän tarkistuksen jäljempänä esitettävistä syistä. Euroopan parlamentin talous- ja raha-asioiden valiokunta hyväksyi aluksi tarkistuksen 1. Sitä ei kuitenkaan hyväksytty lopullisesti, koska sen korvasi (lähes samanlainen) tarkistus 3, joka hyväksyttiin sen sijaan ja johon sisältyy kaksi erilaista säännöstä. Ensinnä tarkistuksen 1 kohdassa Euroopan komissiota kehotetaan suorittamaan viisi kohtaa käsittävä tarkastelu ja tekemään yhteissijoitusyritysdirektiiveihin mahdollisesti tehtäviä muutoksia koskevat ehdotukset kolmen vuoden kuluessa tämän direktiivin voimaantulosta. Toiseksi 2 kohdan mukaan jäsenvaltiot voivat myöntää tämän direktiivin voimaantulopäivänä olemassa oleville yhteissijoitusyrityksille määräajan, joka on korkeintaan 60 kuukautta kyseisestä päivästä, uuteen kansalliseen lainsäädäntöön mukautumiseen. Tiukasta aikataulusta huolimatta komissio on tyytyväinen 1 kohtaan sisältyvään tarkasteluun ja pitää sitä arvokkaana lisänä niihin toimiin, joita on toteutettava, jotta voidaan pysyä markkinakäytännön kehityksen mukana ja jatkaa yhteissijoitusyritysdirektiivien nykyaikaistamista. Tarkistuksen 2 kohdassa käyttöönotetun 60 kuukauden siirtymäkauden osalta komissio olisi pitänyt parempana lyhyempää ajanjaksoa, jotta uudet sijoitussäännöt olisi otettu nopeammin käyttöön kaikissa yhdenmukaistetuissa eurooppalaisissa sijoitusrahastoissa. Koska tarkistukseen 3 sisältyy kuitenkin tarkistettu aikataulu, joka lyhentää sitä kokonaisajanjaksoa, jonka ajan saavutetut edut voidaan säilyttää, verrattuna aikaisempiin tarkistusluonnoksiin (joista yhdessä ehdotettiin jopa rajoittamatonta aikaa), komissio hyväksyy tarkistuksen 3 lopullisen siirtymälausekkeen kompromissina ja jotta yhteissijoitusyritysdirektiivit saadaan nopeasti annettua. 4. PÄÄTELMÄT Näin ollen komissio hyväksyy täysin Euroopan parlamentin toisessa käsittelyssä äänestämän tarkistuksen.